La Teta Calva indaga en els dilemes sobre els principis personals en Espaldas de plata
17 de maig 2021

![Imagen 1](/media/3r0lu1xp/105c-espaldas-de-plata.jpg)

  

 ​La companyia teatral La Teta Calva porta a la Casa Municipal de Cultura la comèdia Espaldas de plata, una obra en la qual el públic indagarà dins de si mateix a la recerca dels seus propis dilemes ètics i contradiccions en relació als principis personals.

  

La representació, d'aproximadament hora i mitja de duració, en castellà i apta per a tots els públics, començarà a les 20.30 hores d'este divendres 21 de maig i les entrades tenen un preu de 7 euros. Estes localitats es poden adquirir a través de l'enllaç.

  

Fontana, un creatiu publicitari, es veu espentat a acceptar alguna cosa que detesta, a complir unes ordres que ell mai donaria. Unes ordres que venen de Llopis, un director d'una agència de publicitat en hores baixes. Fontana comet l'imperdonable error de trair els seus principis i quan decidix reconduir la situació ja no hi ha marxa arrere.

  

«T**ots som culpables. El nostre dia a dia es conforma de xicotets actes criminals i discrets. Som miserables, encara que siga de tant en tant. La nostra quota de perversió**». Fontana i Llopis treballen en una agència de publicitat encarregada de la campanya d'un polític que ha passat uns anys en l'ombra a causa de foscos casos de corrupció i ara torna a la carrera després d'haver pagat per tots els seus pecats. «**Vendre la teua ànima al diable, ho faries? Ho faries per un grapat d'euros a fi de mes? Per eixes vacances a Àfrica que portes anys esperant**?»

  

Espaldas de plata ens parla de les nostres decisions quotidianes i de la seua repercussió en el desenllaç del món. «**Compte amb el que fas perquè tot és culpa teua. Encara que et poses a dormir i tingues dolços somnis, tot és culpa teua**».

  

Es recorda que durant la funció es contemplaran totes les mesures de prevenció enfront de la COVID-19 pel que fa a les limitacions d'aforament i de distanciament. Seran, així mateix, d'obligat compliment per part del públic les preceptives precaucions com l'ús de màscara i l'ús de gel de mans, entre altres.

  

*   [](http://www.facebook.com/sharer.php?u=https://aytosagunto.es/va/actualitat/la-teta-calva-indaga-en-els-dilemes-sobre-els-principis-personals-en-espaldas-de-plata/ "Facebook")
*   [](http://twitter.com/share?url=https://aytosagunto.es/va/actualitat/la-teta-calva-indaga-en-els-dilemes-sobre-els-principis-personals-en-espaldas-de-plata/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-teta-calva-indaga-en-els-dilemes-sobre-els-principis-personals-en-espaldas-de-plata/ "Linked In")
*   [](mailto:?body=https://aytosagunto.es/va/actualitat/la-teta-calva-indaga-en-els-dilemes-sobre-els-principis-personals-en-espaldas-de-plata/)